PESTIJOHTAJAN PESTIN

KUVAUS JA SISÄLTÖ

***Pestijohtaja huolehtii lippukunnan vapaaehtoisista eli aikuisten ja kaikissa lippukuntapesteissä toimivien samoajien ja vaeltajien motivaatiosta ja kouluttautumisesta sekä pestijärjestelmän käytöstä lippukunnassa. Pestijohtaja huolehtii siitä, että lippukunnassa on hyvä tehdä vapaaehtoistyötä.***

***Pestijohtaja toimii yhdessä lippukunnanjohtajan ja ohjelmajohtajan kanssa tiiviinä kolmikkona. Pestijohtajan pestaa lippukunnanjohtaja. Pestikeskusteluun voi pyytää mukaan myös alueen pestausvalmentajan. Pestijohtajan on hyvä olla lippukunnan hallituksen jäsen.***

PESTIJOHTAJAN TEHTÄVÄT

Pestijärjestelmän käytössä

* Huolehdin siitä, että kaikkien lippukunnassa toimivien vapaaehtoisten kanssa käydään hyvä pestikeskustelu ja he tietävät, mitä heiltä odotetaan sekä mitä tukea ja koulutusta pestiin on tarjolla.
* Koulutan ja innostan ne lippukunnan toimijat, jotka pitävät pestikeskusteluja muille, pestijärjestelmän hyvään ja tavoitteelliseen käyttöön.
* Ymmärrän pestin tavoitteen ja pestijärjestelmän mahdollisuudet lippukuntalaisten innostamiseen, motivoimiseen ja kehittymiseen.
* Ylläpidän ja kehitän pestijärjestelmää lippukunnassa niin, että pestit ovat määräaikaisia ja nousujohteisuus toteutuu. Huomioin ja suunnittelen, keitä pesteissä toimii nyt, ja keitä jatkossa.

Henkilöresurssien johtamisessa ja kehittämisessä

* Huolehdin tekijöiden riittävästä määrästä lippukunnassa sekä lippukunnan aikuisrekrytoinnin aktiivisuudesta ja jatkuvuudesta.
* Varmistan, että uudet aikuiset otetaan osaksi lippukunnan johtajistoa, ja että uusia aikuisia on tarpeeksi lippukunnan kaikkiin toimintoihin.
* Työskentelen avoimen ilmapiirin eteen, jotta lippukuntaan on helppo tulla uutena lapsena, nuorena tai aikuisena.
* Huolehdin lippukunnan johtajiston hyvinvoinnista ja jaksamisesta ja järjestän säännöllisesti johtajahuoltoa yhdessä lippukunnanjohtajan apulaisen kanssa.

Johtajiston kouluttautumisessa

* Huolehdin, että lippukunnan vapaaehtoiset käyvät pestinmukaiset koulutukset ja tarjoan aktiivisesti jatkokoulutusmahdollisuuksia.
* Seuraan piirin, keskusjärjestön ja alueen muiden lippukuntien koulutustarjontaa ja tiedotan niistä lippukunnassa.
* Laadin lippukunnan kouluttautumissuunnitelman sekä seuraan ja päivitän sitä.
* Tiedotan tarvittaessa piirille lippukunnan koulutustarpeesta.
* Vastaan lippukunnan ilmoittautumisista koulutuksiin ja tunnen piirin ilmoittautumiskäytännöt.
* Ylläpidän lippukunnan koulutusrekisteriä huolehtimalla siitä, että käydyt koulutukset merkitään Kuksaan (lpk:n vastuulla olevien koulutusten osalta).

Osaamisen tunnistamisessa ja tunnustamisessa

* Autan ja neuvon lippukunnan vapaaehtoisia kuvailemaan partiossa oppimiaan taitoja niin, että he osaavat kertoa osaamisestaan ymmärrettävästi myös partion ulkopuolella (esimerkiksi työnhakutilanteessa).
* Innostan ja autan lippukunnan vapaaehtoisia hyödyntämään erilaisia osaamista esiin tuovia työkaluja, kuten sähköisiä osaamismerkkejä.
* Osaan suunnata lippukunnan vapaaehtoisten taitoja lippukunnan hyödyksi parhaalla mahdollisella tavalla. Pestijohtaja löytää siis oikean pestin tekijälle, ja oikean tekijän pestille.

Pestissä kehittymisessä

* Käyn keskusteluja alueen pestausvalmentajan kanssa siitä, miten lippukunnan vapaaehtoiset voisivat yhä paremmin.
* Osallistun pestijohtajien tapaamisiin, jotka alueellinen pestausvalmentaja kutsuu koolle.
* Osallistun aktiivisesti pestijohtajalle suunnattuihin koulutuksiin ja pestiä tukeviin tapahtumiin.

Pestijohtajan tukena on

* Lippukunnanjohtaja
* Alueella toimiva pestausvalmentaja, ja tarvittaessa muu aluetiimi
* Pestijohtajalle suunnatut tapaamiset ja tapahtumat
* Pestijohtajan työkalut (tekeillä)
* Pestijohtajalla on mahdollisuus mentoriin
* Jatkokoulutus, kuten Kolmiapila-Gilwell-koulutus

Pestijohtajan koulutus

* Partiojohtajaperuskurssi
* Turvallisesti yhdessä -verkkokoulutus
* Pestijohtajan koulutus (tekeillä, ensimmäiset toteutukset vuoden 2017 aikana)
* Jatkokoulutus, kuten Kolmiapila-Gilwell-koulutus ja Lippukunnan johtaminen -koulutus